jkorsvik/nowiki_second_scrape_merged huggingface dataset:
McIntosh County (Oklahoma)

McIntosh County er et fylke i den amerikanske delstaten Oklahoma. Det ligger i den østlige delen av staten og det grenser mot Muskogee County i nord og øst, Haskell County i sørøst, Pittsburg County i sør, Hughes County i sørvest, Okfuskee County i vest og mot Okmulgee County i nordvest.
McIntosh Countys totale areal er 1 845 km² hvorav 240 km² er vann. I 2000 hadde fylket 19 456 innbyggere og administrasjonssenteret ligger i byen Eufaula.
Hughes County

Hughes County er navnet på to fylker i USA:

Hughes County (Oklahoma)
Hughes County (Sør-Dakota)
Okmulgee County

Okmulgee County er et fylke i den amerikanske delstaten Oklahoma. Det ligger i den østlige delen av staten og det grenser mot Tulsa County i nord, Wagoner County i nordøst, Muskogee County i øst, McIntosh County i sørøst, Okfuskee County i sørvest og mot Creek County i nordvest.
Okmulgee Countys totale areal er 1 819 km² hvorav 14 km² er vann. I 2000 hadde fylket 39 685 innbyggere og administrasjonssenteret ligger i byen Okmulgee.  


== Eksterne lenker ==
(en) Okmulgee County, Oklahoma – kategori av bilder, video eller lyd på Commons
Logan County (Oklahoma)

Logan County er et fylke i den amerikanske delstaten Oklahoma. Det ligger i de sentrale delene av staten og det grenser mot Garfield County og Noble County i nord, Payne County i nordøst, Lincoln County i øst, Oklahoma County i sør og mot Kingfisher County i vest.
Logan Countys totale areal er 1 940 km² hvorav 12 km² er vann. I 2000 hadde fylket 33 924 innbyggere og administrasjonssenteret ligger i byen Guthrie.  
Fylket ble grunnlagt 2. mai 1890.


== Referanser ==


== Eksterne lenker ==
(en) Offisielt nettsted 
(en) Logan County, Oklahoma – kategori av bilder, video eller lyd på Commons
Sankt Georgs kapell

Sankt Georgs kapell i Neiden i Troms og Finnmark fylke er Finnmarks eldste kirkehus og det eldste ortodokse gudshus i Norge.
Det er fra 1565 og ble bygd av Trifon. St Georgs kapell er en liten, lav tømmerbygning, kun 10 m². Kapellet er ikke bygget til liturgisk bruk, men nok tenkt som bønnehus og gravkapell. Kapellet har stor religiøs og historisk betydning for skoltsamene, et finsk-ugrisk folkeslag som tradisjonelt tilhører Den ortodokse kirke. Hver sommer holdes det ortodoks liturgi på stedet.


== Eksterne lenker ==
Hjemmesidene til menigheten i kapellet. Mange bilder, og en lang biografi om St.Trifon
Norsk institutt for kulturminneforskning - Rapport om ikonene i kapellet.
Arkitekturguide for Nord-Norge og Svalbard skriver om kapellet. Noen bilder.
«Sankt Georgs kapell». Kulturminnesøk. Riksantikvaren – Direktoratet for kulturminneforvaltning.
Kingfisher County

Kingfisher County er et fylke i den amerikanske delstaten Oklahoma. Det ligger i de sentrale delene av staten og grenser mot Garfield County i nord, Logan County i øst, Canadian County i sør, Blaine County i vest og mot Major County i nordvest.
Kingfisher Countys totale areal er 2 346 km² hvorav 8 km² er vann. I 2000 hadde fylket 13 926 innbyggere. Administrasjonssenteret ligger i byen Kingfisher, som også er fylkets største.  
Fylket ble grunnlagt 2. mai 1890.


== Referanser ==


== Eksterne lenker ==
(en) Kingfisher County, Oklahoma – kategori av bilder, video eller lyd på Commons
Skoltesamer

Skoltesamer, bare skolter eller østsamer er en samisk minoritet bosatt i grensetraktene mellom Russland, Finland og Norge (Neiden). 
De fleste skoltesamene er bosatt i og omkring tettstedene Sevettijärvi, Keväjärvi, Nellim i Enare kommune i Finland, og i Neiden og Pasvik i Sør-Varanger kommune i Norge. Skoltene anses for å være urfolk på Kolahalvøya og hører til den østlige gruppen med samer, tatt i betraktning deres språk (skoltesamisk/østsamisk) og tradisjoner.  Det finnes anslagsvis 1000 skoltesamer, hvorav omkring 300 kan snakke skoltesamisk.Hovedsakelig er de russisk-ortodokse. Munken Trifon fra Petsamo konverterte skolterne til kristendommen på 1500-tallet og fortsatt er majoriteten av skolterne medlemmer av Den østlige ortodokse kirke. 


== Historie ==

Det østsamiske området bestod av fire siidaer Neiden, Pasvik, Petsjenga og Suenjel.Som et resultat av «Tartu-avtalen» mellom Finland og Russland (1920), ble skoltesamenes hjemland delt i to: den vestlige delen, Petsamo, ble en del av Finland og den østre delen ble en del av Sovjetunionen. Grensa ble en trussel for hele skoltfolkets identitet ettersom det ble vanskelig for dem å leve som de tradisjonelt hadde gjort, med reinsdrift, jakt og fiske.
Etter vinterkrigen (1939) mistet Finland sin del av Fiskerhalvøya til Sovjetunionen og etter den finske fortsettelseskrigen mistet de Petsamo også. Dette resulterte i at de skolterne som bodde i området ble evakuert til Finland.
Skoltebyen i Neiden ble fredet i 2000 som et helhetlig kulturmiljø.
Den norske staten leverte i 2011 tilbake 96 skoltiske skjelett som hadde blitt fjernet fra graver i 1915.Äʹvv skoltesamisk museum åpnet i Neiden i 2017. Det lille, ortodokse Sankt Georgs kapell i Neiden er også et skoltesamisk kulturminne.

		
		
		


== Referanser ==


== Eksterne lenker ==
(en) Skolt Sami – kategori av bilder, video eller lyd på Commons 
Skolt Sámi on Siidas website Arkivert 6. oktober 2007 hos Wayback Machine.
Blaine County (Oklahoma)

Blaine County er et fylke i den amerikanske delstaten Oklahoma. Det ligger i de sentrale delene av staten og det grenser mot Major County i nord, Kingfisher County i øst, Canadian County i sørøst, Caddo County i sør, Custer County i sørvest og mot Dewey County i nordvest.
Blaine Countys totale areal er 2 432 km² hvorav 27 km² er vann. I 2000 hadde fylket 11 976 innbyggere og administrasjonssenteret ligger i byen Watonga som også er fylkets største by.  
Fylket ble grunnlagt 2.mai 1890.


== Referanser ==


== Eksterne lenker ==
(en) Offisielt nettsted 
(en) Blaine County, Oklahoma – kategori av bilder, video eller lyd på Commons
Dewey County (Oklahoma)

Dewey County er et fylke i den amerikanske delstaten Oklahoma. Det ligger i den vestlige delen av staten og det grenser mot Woodward County og Major County i nord, Blaine County i øst, Custer County i sør, Roger Mills County i sørvest og mot Ellis County i nordvest.
Dewey Countys totale areal er 2 611 km² hvorav 21 km² er vann. I 2000 hadde fylket 4 743 innbyggere og administrasjonssenteret ligger i byen Taloga.  


== Eksterne lenker ==
Encyclopedia of Oklahoma History and Culture - Dewey County
Oklahoma Digital Maps: Digital Collections of Oklahoma and Indian Territory
Canadian County

Canadian County er et fylke i den amerikanske delstaten Oklahoma. Det ligger i de sentrale delene av staten og grenser mot Kingfisher County i nord, Oklahoma County i øst, Cleveland County i sørøst, Grady County i sør, Caddo County i sørvest og mot Blaine County i nordvest.
Canadian Countys totale areal er 2 344 km² hvorav 14 km² er vann. I 2000 hadde fylket 87 697 innbyggere. Administrasjonssenteret ligger i byen El Reno.  
Fylket ble grunnlagt 3. mai 1890.I fylket ligger det gassfyrte Mustang kraftverk.


== Referanser ==


== Eksterne lenker ==
Offisielt nettsted 
(en) Canadian County, Oklahoma – kategori av bilder, video eller lyd på Commons
Oklahoma County

Oklahoma County er et fylke i den amerikanske delstaten Oklahoma. Det ligger i de sentrale delene av staten og det grenser mot Logan County i nord, Lincoln County i øst, Pottawatomie County i sørøst, Cleveland County i sør og mot Canadian County i vest.
Oklahoma Countys totale areal er 1 837 km² hvorav 24 km² er vann. I 2000 hadde fylket 660 448 innbyggere og administrasjonssenteret ligger i byen Oklahoma City som også er fylkets og delstatens største by og den er også delstatens hovedstad. Fylket ble grunnlagt 2. mai 1890.I fylket ligger også Horseshoe Lake gasskraftverk.


== Referanser ==


== Eksterne lenker ==
(en) Offisielt nettsted 
(en) Oklahoma County, Oklahoma – kategori av bilder, video eller lyd på Commons
Men at Work

For den amerikanske filmkomedien fra 1990, se Men at Work (film)Men at Work var et australsk rockeband stiftet i 1978 i Melbourne som regnes med i New wave-genren. Medlemmer i gruppen var Colin Hay (hovedvokalist og gitar), Ron Strykert (gitar), John Rees (bass), Greg Ham (saksofon/fløyte/keyboard) og Jerry Speiser (trommer). De fikk en stor hit i 1982 med låten «Down Under» – en sang som handlet nettopp om Australia. Denne sangen har blitt en uoffisiell nasjonalsang for den yngre delen av Australias befolkning.
Gruppens første album, Business as Usual fra 1981, inneholder «Down Under» og «Who Can It Be Now?». Sistnevnte ble også en stor hit. Begge disse sangene hadde morsomme musikkvideoer som bidro til albumets popularitet. Gruppens andre album, Cargo fra 1983, inneholder to store hits, «Overkill» og «It's a Mistake», som ikke ble en like stor suksess som deres første album. I 1985 slapp gruppen sitt siste album, Two Hearts, men det ble ingen hit, og i 1986 ble gruppen oppløst. Gruppen fant sammen igjen i 1996 og ble på nytt oppløst i 2002. 19. april 2012 ble Greg Ham funnet død i sitt eget hjem, av et hjerteinfarkt.


== Referanser ==


== Eksterne lenker ==
(en) Men at Work på Internet Movie Database 
(en) Men at Work på Apple Music 
(en) Men at Work på Discogs 
(en) Men at Work på MusicBrainz 
(en) Men at Work på Spotify 
(en) Men at Work på Songkick 
(en) Men at Work på Last.fm 
(en) Men at Work på Genius — sangtekster 
(en) Men at Work på AllMusic 
(en) Men at Work på Myspace
Laura Trenter

Laura Gertrud Elisabeth Eriksson Trenter (født 29. mai 1961 i Stockholm) er en svensk forfatter.
Trenter studerte arkeologi og kulturantropologi ved Uppsala universitet. Hun har arbeidet som journalist i Kvällsposten i Malmö. Hennes foreldre er krimforfatterne Stieg Trenter (1914–1967) og Ulla Trenter.
Trenter debuterte i 1994 med billedboken Pojkarna Puckelbros bilbekymmer. Hun er imidlertid mest kjent for sine kriminalromaner for barn, og er i hjemlandet blitt kalt «barnens deckardrottning». I 2005 var hennes bøker Dagboken og Det lysande ögat henholdsvis den tredje og andre mest solgte barnebok i Sverige, kun slått av J. K. Rowlings Harry Potter och halvblodsprinsen.
Trenter har også laget reiseguider for barn og multimedia.


== Bibliografi ==
Pojkarna Puckelbros bilbekymmer – billedbok (1994) illustrasjoner Joakim Lindgren
Parisresan – reiseguide for barn (1995) illustrasjoner Katrin Jakobsen
Moster Jajjas katter – billedbok (1996) illustrasjoner Joakim Lindgren
Mysteriet med Molly Mercedes – billedbok (1997) illustrasjoner Joakim Lindgren
Londonresan – reiseguide for barn (1997) illustrasjoner Katrin Jakobsen
Hjälp! Rånare! (1998)
Det brinner! (1999)
Äventyr på Gripsholms slott – sakprosa(2000) illustrasjoner Erika Kovanen
Pappa polis (2000)
Snögrottan (2001)
Grav etter spår – sakprosa (2001) illustrasjoner Erika Kovanen
Julian och Jim (2002)
Fotoalbumet (2003)
Puman (2004)
Det lysande ögat (2005)
Dagboken (2005)
Stackelstrands hemlighet (2006)
Testamentet (2007)


=== Oversettelser til norsk ===


== Priser og utmerkelser (utvalg) ==
Barnas årets bok, kategori 3-4 klasse (stemt frem av elever i grunnskolen i Stavanger) 2003, for Hjelp! Ranere!
Bokjuryn, kategori 10-13 år (stemmes frem av en jury fra aldersgruppen) 2003
Spårhunden (tidsskriftet Jury)  2002, for Julian och Jim


== Referanser ==


== Eksterne lenker ==
(en) Laura Trenter på Internet Movie Database 
(sv) Laura Trenter hos forlaget Tiden (svensk)
Icy Tower

Icy Tower er et plattformspill laget av den svenske gruppen med spilldesignere kalt Free Lunch Design. I spillet spiller du Harold the Homeboy, som en dag finner et uendelig høyt tårn og bestemmer seg for å klatre oppover i det ved å hoppe på plattformer.
Du bruker piltastene (høyre og venstre) til å styre og mellomromstasten for å hoppe. Hvis du hele tiden hopper 2+ plattformer oppover, vil du få combo. Hvis du ikke er kjapp etter å ha fått et combohopp, vil det etter et par sekunder fjernes og du må starte på nytt. For hvert trinn du hopper opp, får du 10 poeng. Når du utfører en combo, får du flere poeng. For hver 100. trinn du hopper oppover, får du et nytt trinn du kan starte på.
I versjon 1.2 ble det innført muligheten til å lage/importere egne karakterer i spillet.


== Comboer ==


== Eksterne lenker ==
(en) Icy Tower hos MobyGames 
(en) Icy Tower hos Giant Bomb 
Offisielt Icy Tower-nettsted
Mozart and the Whale

Mozart and the Whale er en amerikansk romantisk dramakomedie fra 2005, regissert av norske Petter Næss. Den handler om to mennesker med Aspergers syndrom, spilt av Josh Hartnett og Radha Mitchell. Manuskriptet er skrevet av Ron Bass.


== Handling ==
Filmen handler om to personer med Aspergers syndrom (en form for autisme). Donald (Josh Hartnett) driver en liten selvhjelpsgruppe for mennesker med autisme som er hardere rammet enn ham selv. Isabelle (Radha Mitchell) blir anbefalt å oppsøke gruppen av sin terapeut. Mozart and the Whale er en oppdiktet historie, som tar i bruk karakterer løst basert på den sanne historien om forholdet til Jerry Newport og Mary Meinel (nå Mary Newport).


== Medvirkende ==
Josh Hartnett i rollen som Donald Morton
Radha Mitchell i rollen som Isabelle Sorenson
Gary Cole i rollen som Wallace
Allen Evangelista i rollen som Skeets
Sheila Kelley i rollen som Janice
Erica Leerhsen i rollen som Bronwin
John Carroll Lynch i rollen som Gregory


== Produksjon ==
Filmprosjektet var i utgangspunktet planlagt for Steven Spielberg, men på grunn av hans store arbeidsmengde, landet prosjektet til slutt hos den kritikerroste norske regissøren Petter Næss. Dette var hans første amerikanske filmproduksjon.
Manuskriptet er skrevet av Ron Bass, som også skrev manuskriptet til Rain Man, også en film om en person med autisme. Ron Bass skal ha blitt inspirert av en artikkel om Jerry Newport og Mary Meinel i Los Angeles Times, som bakgrunn for manuskriptet.


== Mottakelse ==
Filmen ble hyllet av mange innenfor autistiske miljøer for dens realistiske portrettering av livet på autistenes premisser. På grunn av sin positive portrettering av Asperger syndrom og andre autistiske tilstander, har filmen ofte blitt vist på møter og konferanser innenfor autistiske miljøer.
Den har også blitt kritisert for å opprettholde det utbredte og feilaktige stereotypiske bildet mennesker har av autister. Blant annet at de har uvanlig gode evner innenfor enkelte områder. Hovedpersonen i filmen har for eksempel evnen til å regne ut meget kompliserte regnestykker i hodet, og kan legge sammen tall i rekordfart.


=== Norske anmeldelser ===
Aftenposten  (2/6)
NRK   (4/6)
Dagbladet.no  (5/6)
Filmdagbok (2/5)


== Eksterne lenker ==
(en) Mozart and the Whale på Internet Movie Database 
(no) Mozart and the Whale hos Filmfront 
(no) Mozart and the Whale på NRK TV 
(sv) Mozart and the Whale i Svensk Filmdatabas 
(fr) Mozart and the Whale på Allociné 
(nl) Mozart and the Whale på MovieMeter 
(en) Mozart and the Whale på AllMovie 
(en) Mozart and the Whale på Turner Classic Movies 
(en) Mozart and the Whale på Rotten Tomatoes 
(en) Mozart and the Whale på Metacritic 
(no)  Mozart and the Whale hos Filmweb
Fullmåne

Fullmåne er betegnelsen på den fasen i månens kretsløp hvor den befinner seg på motsatt side av jorden i forhold til solen. Siden som vender mot jorden sees da fra jordens overflate som en rund skive som er fullstendig opplyst av solen. 
Månen bruker gjennomsnittlig 27,322 døgn på ett kretsløp rundt jorden. Men den trenger ytterligere to dager for å "ta igjen" solen, til der hvor jorden, månen og solen igjen står i samme geometriske stilling i forhold til hverandre. Dette betyr at den gjennomsnittlige tiden mellom fullmåner er 29,5306 døgn. Perioden kan variere med så mye som et halvt døgn, fra 29,272 til 29,833.


== Tidevann ==
Tidevannet er knyttet til månens og solens tyngdekraft. Ved hver fullmåne og nymåne inntreffer springflo og springfjære. Ved halvmåne inntreffer nippflo og nippfjære.


== Påske og fullmåne ==
Terminen for påske fastlegges ut fra fullmånen. Påskesøndag feires på første søndag etter første sykliske fullmåne som inntreffer på eller etter 21. mars.


== Myter ==
Tidligere trodde man at fullmånen kunne forårsake såkalt månesyke, og at følsomme mennesker lettere kunne tippe over i denne perioden. Det engelske ordet lunacy («galskap») har sitt opphav i denne folketroen. 

Fullmånen er også nært knyttet til myten om varulver. I mange versjoner av mytene hevdes det at de forvandles ved fullmåne. Denne varianten har i moderne kultur nesten fullstendig fortrengt de eldre variantene, hvor forvandlingen ofte var enten permanent eller for en avgrenset periode. 
Psykologer har ikke funnet sterke beviser for endret atferd ved fullmåne. Noen undersøkelser indikerer en positiv effekt, mens andre indikerer en negativ effekt; uansett ser det ut til at hvis det er en faktisk sammenheng med månefasen er den minimal. Som et eksempel på hvordan undersøkelser får forskjellig resultat kan det vises til at British Medical Journal i 2000 publiserte to undersøkelser: Studiet fra Bradford Royal Informary i England viste at det var dobbelt så mange som ble behandlet for hundebitt ved fullmåne i forhold til andre dager, mens studiet fra flere sykehus i Australia viste færre hundebitt ved fullmåne. 


== Referanser ==
Shareware

Shareware er et produkt hvor brukeren i rimelig tid kan teste ut og bruke et produkt gratis/fritt over en viss periode. Etter at denne perioden er over, og dersom brukeren er fornøyd med produktet, er det meningen at brukeren skal betale for produktet.
Hvis produktet ikke kjøpes, forutsettes at brukeren sletter programmet fra sin maskin. Ved å betale for programmet forteller man også produsenten at programmet verdsettes.
Betaler man ikke for produktet, kan en risikere at produktet enda ikke er på markedet eller at det ikke virker. Betaling for produktet betyr at produktet verdsettes og kan inspirere produsenten til å fortsette videreutvikling.
Man er ikke pålagt å kjøpe produktet etter gratisperioden er over, men det forutsettes da at programmet fjernes fra maskinen.
Dette i motsetning til freeware, som er gratis å bruke til ikke kommersiell bruk. Men brukeren står ofte frivillig til å donere penger til programutvikleren hvis man er fornøyd med programvaren.
Fredløshet

Fredløshet, i norrøn tid kalt utlegd og i middelalderen skoggang, betegner en tilstand hvor en person er satt utenfor samfunnet etter et lovbrudd, og fungerte slik i vikingetiden og middelalderen, særlig utbredt i England (Robin Hood) og Skandinavia. Fredløse hadde intet rettsvern, det var straffbart å gi husly til fredløse, og man kunne drepe dem uten å risikere noen straff. Fredløshet ble derfor regnet som en av de hardeste straffene man kunne ilegges. 
Etter sin død kunne en fredløs passende gravlegges på stranden «der tidevannet møter torva», ifølge den eldre Gulatingsloven som truer med fredløshet for den som sovner som vetevakt i ufredstid: «Hvis en hær kommer mens han sover, og vetene ikke brenner, da blir han utleg.»Fredløshet tilsvarer det romerske civiliter mortuus, når en levende person ble betraktet som om vedkommende var avgått ved døden, med bortfall av alle rettigheter.Ved middelalderens slutt tok folk en fredløshetsdom med stor ro, før de igjen søkte om å bli gjort «gilde menn og gjeve». Den danske ridder Ludvig Nielsen Rosenkrantz (1410 - rundt 1490) satt i en mektig posisjon som riksråd da det i 1486 kom for en dag at han hadde vært fredløs i 32 år. «Ludvig Nielsen har i 32 år vært min fars og min fredløse mann,» uttalte kong Hans. Ridderen var dømt for grov vold mot bonden Peder Eriksen, men hadde unnlatt å betale bøtene til Eriksen og til kongen. Stormenn fikk i stand et forlik i 1486, så fredløsheten bortfalt.På Frederik IIs tid ble hadde folk heller ikke hastverk med å omgjøre en slik dom. Det gikk 11 år før en borger i Grenå førte vitner på at det i virkeligheten var et vådeskudd som hadde gjort hans sønn til drapsmann og fredløs. På den tid ble folk ofte dømt fredløse for å ha unnlatt å avlegge regnskap, betale en gjeld eller fraflytte en eiendom. En løsning var å betale et «fredkjøp» av kongen som da utstedte et «fredbrev» eller et «oppreisningsbrev».I 1719 endte en krangel om eiendomsrett til utmark med at Eivind Gudbrandsgard knivstakk Ola Øylien. Som drapsmann ble Eivind kjent som «Eivind Fredlaus» der han holdt seg skjult i fjellene mellom Hallingdal og Indre Sogn fra 1719 og frem til sin død i 1737.Krigshandlingene mellom Danmark og Norge i årene 1289-96 er kjent som «De fredløses krig», ettersom den norske kongen Eirik Magnusson allierte seg med de som var lyst fredløse i Danmark for drapet på kong Erik Klipping, kjent som mordet i Finderup lade. (En lade er en låve.)


== Referanser ==


== Se også ==
Proskripsjon
Banditt
Lovløs
Fredløs

«Fredløs» har også en historisk juridisk betydning.

 
Fredløs (Lysimachia vulgaris) er en flerårig plante i fredløsslekten av fredløsfamilien, som kan bli fra 50 cm opp til 1,5 meter høy. Den har gule blomster med fem halvveis klokkedannende kronblad, som innerst i blomsterbunnen er oransje-rød. Blomstene sitter i de øverste bladhjørnene samt oppover hele toppen av stilken. 
Bladene er mørk grønne, spisse og avlange, og står ofte tre og tre i en krans om stengelen. Bladene kan også stå i grupper på to eller fire. Fredløs trives opp til 400 moh. på Østlandet, samt langs kysten mer spredt opp til Møre. Fredløs liker fuktig mark, enger, myr og sumpområder, samt fuktig skogsterreng.
Den likner mye på fagerfredløs (Lysimachia punctata), som har mer bladfylte blomsterkranser, og svareprikkede undersider på bladene. Bladene er også mer slankt lansettformede. Fagerfredløs trives som hageplante og i fuktig mark i skogsbryn og på myr og enger.


== Bruk ==
Planten har vært brukt medisinsk siden oldtiden, den virker astringerende og kan hjelpe mot dysenteri og fordøyelsesplager. Dioskorides omtaler en plante han kaller "Lysimachion", men det er ikke helt klart hva han mener siden han nevner både gylne og røde blomster. Han kan muligens ha blandet den sammen med kattehale (Lythrum salicaria)
En annen anvendelse er som fargeplante, der roten gir brun farge og blad og stengel gir gul farge 


== Referanser ==


== Eksterne lenker ==
(en) Fredløs i Encyclopedia of Life 
(en) Fredløs i Global Biodiversity Information Facility 
(no) Fredløs hos Artsdatabanken 
(sv) Fredløs hos Dyntaxa 
(en) Fredløs hos ITIS 
(en) Fredløs hos NCBI 
(en) Fredløs hos The International Plant Names Index 
(en) Fredløs hos Tropicos 
(en) Kategori:Lysimachia vulgaris – bilder, video eller lyd på Wikimedia Commons 
(en) Lysimachia vulgaris – galleri av bilder, video eller lyd på Wikimedia Commons 
Lysimachia vulgaris – detaljert informasjon på Wikispecies
Banejordet

Banejordet er den gamle betegnelsen på deler av det som i dag kalles Nordre Bydel i Skien, og er det flate området mellom jernbanestasjonen, Lundedalen og Plesnerparken. Her kan man finne klubbhus og bane til Skiens Ballklubb (S.B.) samt Aas God Mat i Duestien.
Nikolaus von Maillot de la Treille

Nikolaus Hubert Freiherr von Maillot de la Treille (født 1774, død 1834) var krigsminister i Kongeriket Bayern fra 30. september 1822 til 31. januar 1829.
Han trådte inn i den bayerske hæren i 1786, ble premierløytnant 1792, kaptein 1793, major i 1803, oberst i 1809. Fra 1813 var han brigader og generalmajor. I 1824 ble han utnevnt til generalløytnant.


== Referanser ==